Gant an Ajañs Diorren e c'hall an Ofis Publik chom liammet bepred ouzh kevredigezh Breizh en he fezh. He labour eo diambroug kevelerien (aozadurioù pe tud prevez) o deus c'hoant da implijout ar yezh, kalz pe nebeut.  Ar c'houlzad « Ya d'ar Brezhoneg » a laka da wir al labour-se da ziorren ar yezh er gevredigezh. Digor eo ar c'houlzad-se d'ar gennad prevez, d'ar c'humunioù ha d'ar strolloù kumunioù, gant ar memes soñj atav : lakaat santimant an darn vrasañ eus an dud, zo tomm ouzh ar brezhoneg, da dremen er pleustr. An Ajañs Diorren a genurzh ivez brudadeg vloaziek ar c'hentelioù evit an dud deuet, ha diwar goulenn Kuzul-rannvro Breizh ez aoz Prizioù Rannvroel Dazont ar Brezhoneg.